ઉત્તરપ્રદેશમાં યોગી આદિત્યનાથની સરકાર આવ્યા બાદ ત્યાંની અનેક સરકારી ઇમારતોની દિવાલને ભગવા રંગથી રંગવામાં આવી રહી છે. સૌ પ્રથમ સી.એમ. કાર્યાલયની દિવાલને કેસરી રંગથી રંગવામાં આવી હતી એ બાદ શુક્રવારે લખનઉ સ્થિત રાજ્ય હજ હાઉસની બહારની દિવાલને કેસરી રંગથી રંગવામાં આવી હતી. આ અંગે વાત કરતા ઉત્તરપ્રદેશ સરકારના મંત્રી મોહસિન રઝાએ જણાવ્યુ કે, આ વિષય પર કોઇ પણ વિવાદની વાત જ નથી થતી. કેસરી રંગ તો ઊર્જાનું પ્રતિક છે. તથા તે વધારે ચમકદાર હોવાને કારણે ઇમારત તરફ ધ્યાન આકર્ષે છે.